Katarzyna Toma. Katarzyna Toma (1985-yil 16-sentabrda tugʻilgan) — polshalik ayol shaxmatchi, 2018-yildan beri Angliya terma jamoasi sharafini himoya qiladi. U ayol grossmeyster unvoniga ega, shuningdek, veterinar jarroh boʻlib ishlaydi. Shaxmatdagi faoliyati. 2000-yilda u Visla shahrida oʻtkazilgan Polsha oʻsmirlar chempionatida (U16) gʻolib boʻldi va bir yildan soʻng Bjeg Dolniyda oʻtkazilgan Polsha oʻsmirlar chempionati (U20) finalida bronza medalini qoʻlga kiritdi. 2001-yilda u birinchi marta shaxmat boʻyicha ayollar Polsha chempionati finalida ishtirok etdi va 6-oʻrinni egalladi. Keyingi yillarda u muntazam ravishda milliy chempionat finallarida qatnashdi. Katarzyna Toma oʻsmirlik davrida ham shaxmatning rapid yoʻnalishida (2001-yil Novi Sadda oʻsmirlar oʻrtasidagi yevropa chempionati gʻolibi, 2001-yil Polsha oʻsmirlar chempionati gʻolibi, 2000-yil Polsha oʻsmirlar chempionatida bronza medali sohibasi) va blits-shaxmat turnirlarida (2001-yil oʻsmirlar oʻrtasidagi chempionatda kumush medal sohibi, 2000 va 2001-yil ikki marta oʻsmirlar oʻrtasidagi Polsha chempionati gʻolibi) muvaffaqiyatli oʻynagan. 2003-yilda Katarzyna Toma xalqaro ayol ustasi (WIM) unvonini oldi. 2004-yilda u Frydek-Místek shahrida oʻtkazilgan xalqaro shaxmat turnirida ikkinchi oʻrinni egalladi va birinchi ayol grossmeyster normasini bajardi. 2007-yilda xuddi shu shaharda yana bir muvaffaqiyatga erishdi, "Pobeskydi Hamont kubogida" ikkinchi oʻrinni egalladi va ikkinchi ayol grossmeyster normasini bajardi. Shuningdek, Katarzyna Toma Rapid shaxmat boʻyicha vitse-chempion unvonini ham qoʻlga kiritdi. 2011-yilda u Krakovdagi anʼanaviy "Krakoviya" shaxmat turnirining ayollar toifasida gʻoliblikni qoʻlga kiritdi va oʻzining uchinchi ayol grossmeyster normasini bajardi. Katarzyna Toma shaxmat boʻyicha Yevropa jamoaviy chempionatida Polsha terma jamoasi safida oʻynadi va quyidagi natijalarga erishgan: Shuningdek, shaxmat boʻyicha Polsha shaxmatchi ayollari oʻrtasidagi jamoaviy chempionatida 2 ta oltin medalni qoʻlga kiritdi (2008-yil). 2014-yilda Katarzyna Toma Bloemfonteyndagi "Janubiy Afrika ochiq" turnirida ikkinchi oʻrinni egalladi (Merab Gagunashvili dan keyin). 2014-yilda Katarzyna Toma Tromso shahrida boʻlib oʻtgan 41-shaxmat Olimpiadasida Janubiy Afrika ayollar terma jamoasining murabbiyi boʻlgan. 2018-yilda u Polshadan Angliya shaxmat federatsiyasiga oʻtdi va shundan beri Angliya terma jamoasi safida oʻynaydi.